Resolution

# Den gode undervisning er under pres

Lærerens arbejdsmiljø og elevens undervisningsmiljø er to sider af samme sag, dette gælder såvel det psykiske som det fysiske. Undervisningsforstyrrende støj er ødelæggende for arbejdsmiljøet og forringer elevernes udbytte af undervisningen. Et dårligt indemiljø forringer elevernes indlæring med op til 20 %, viser undersøgelser.

Der er kommet krav og forventninger til at varetage inklusionen i normalklasserne. Dette, samtidig med at vi, siden Haderslevreformen er indført, har oplevet en stigning i den gennemsnitlige klassekvotient fra 18 til 24, og samtidig med at vi er blevet færre lærere til at varetage denne opgave. Der er ansat 17 % færre lærere, samtidig med at elevtallet kun er faldet med ca. 5 %.

Lærerne i Haderslev påtager sig gerne ansvaret for at opfylde ambitionerne for undervisningen i folkeskolen. Vi forventer derfor også, at vores arbejdsgiver, Haderslev kommune, påtager sig sin del af ansvaret og giver os rammerne til, at vi kan udføre vores undervisning under de mest optimale vilkår.

**Derfor opfordrer generalforsamlingen i Haderslev Lærerkreds Haderslev kommunes politikerne til at sætte et loft på max 22 elever i klasserne for at sikre kvaliteten i undervisningen.**